Tornator
Tornator Oyj on suomalainen metsäyhtiö, jonka pääliiketoimintana on puun tuottaminen sekä hakkuuoikeuksien myynti metsäteollisuudelle. Imatralla kotipaikkaansa pitävä Tornator on Suomen kolmanneksi suurin metsänomistaja. Se omistaa ja hallinnoi Suomessa noin 580 000 hehtaaria metsämaata. Yhtiö tarjoaa myös metsänhoitopalveluja, myy rantatontteja sekä ostaa metsämaita nykyisten metsätilojensa läheisyydestä.
Orion (yritys)
Orion Oyj on suomalainen lääketeollisuusyhtiö, jonka osake noteerataan Helsingin pörssissä. Orionilla on tuotanto- ja tutkimustoimintaa Espoon pääkonttorin lisäksi Kuopiossa, Oulussa, Hangossa, Salossa ja Turussa. Vuonna 2017 Orionin osuus Suomen lääkemarkkinoista oli 12 prosenttia. Orion oli tuolloin Suomen kolmanneksi arvostetuin lääkebrändi.